

APSTIPRINĀTI

Ādažu novada pašvaldības domes sēdē

2022. gada 23. novembrī

(protokols Nr. 45 § 14)

*Grozīti ar 2025. gada \_\_\_. maija noteikumiem Nr. \_\_*

NOTEIKUMI

Ādažos, Ādažu novadā

2022. gada 23. novembrī  **Nr. 37**

**Skolēnu autobusa izmantošanas kārtība**

*Izdoti saskaņā ar Pašvaldību likuma*

*50. panta pirmo daļu*

*(Grozīts ar 2025. gada \_\_\_. maija noteikumiem Nr. \_\_)*

# I. Vispārīgie jautājumi

1. Noteikumi nosaka Ādažu novada pašvaldībai piederošo un pašvaldības aģentūras „Carnikavas komunālserviss” (turpmāk – Aģentūra) valdījumā esošo autobusu (turpmāk - skolēnu autobusi) izmantošanas kārtību.
2. Skolēnu autobusus drīkst izmantot tikai Pašvaldību likuma 4. panta pirmās daļas 4., 5., 6. un 7. punktā noteikto pašvaldības funkciju veikšanai.

*(Grozīts ar 2025. gada \_\_\_. maija noteikumiem Nr. \_\_)*

# II. Skolēnu autobusa izmantošanas mērķi

1. Skolēnu autobusu izmantošanas primārais mērķis ir nodrošināt Carnikavas pagastā esošo pašvaldības vispārējās izglītības iestāžu izglītojamo un viņu pavadošo personu nogādāšanu uz Carnikavas vidusskolu, kā arī uz speciālajām izglītības iestādēm ārpus Ādažu novada administratīvās teritorijas no dzīvesvietai tuvākajām pieturvietām un atpakaļ pēc mācību nodarbībām.

*(Grozīti ar 2025. gada \_\_\_. maija noteikumiem Nr. \_\_)*

1. Skolēnu autobusu var izmantot papildu mērķiem, netraucējot primārā mērķa izpildi:
   1. pašvaldības izglītības iestāžu skolēnu pārvadāšanai mācību programmu un ārpusklašu mācību procesu nodrošināšanai (olimpiādes, konkursi, skolēnu amatierkolektīvu pasākumi, izglītojošie, sporta un kultūras pasākumi);
   2. pašvaldības pirmsskolas izglītības iestāžu izglītojamo nogādāšanai uz peldētprasmes nodarbību vietām novada administratīvajā teritorijā;
   3. pašvaldības izglītības iestāžu skolēnu un pirmsskolas izglītības iestāžu izglītojamo atpūtas pasākumu nodrošināšanai (pasākumi, kas nav iekļauti mācību plānā – ekskursijas, kultūras un sporta pasākumi, utt.);
   4. Sporta nodaļas organizēto pasākumu nodrošināšanai;
   5. pašvaldības profesionālās ievirzes izglītības iestāžu organizēto pasākumu nodrošināšanai;
   6. pašvaldības iestāžu un struktūrvienību darbinieku nogādāšanai izglītības pasākumu (kursi, semināri, pieredzes apmaiņas vizītes, u.tml.) nodrošināšanai;
   7. pašvaldības amatiermākslas kolektīvu nogādāšanai uz pasākumu norises vietu un atpakaļ saskaņā ar apstiprinātajiem pasākumu plāniem;
   8. pašvaldības organizētu publisku pasākumu laikā, nodrošinot iedzīvotāju pārvadājumus.

*(Grozīti ar 2025. gada \_\_\_. maija noteikumiem Nr. \_\_)*

# III. Skolēnu autobusa izmantošanas kārtība

1. Primārā mērķa maršrutus izstrādā Carnikavas vidusskola (Carnikavas vidusskolas skolēnu pārvadāšanai) un Izglītības un jaunatnes nodaļa (speciālās izglītības bērnu pārvadāšanai) un tos saskaņo Aģentūras direktors.

*(Grozīti ar 2025. gada \_\_\_. maija noteikumiem Nr. \_\_)*

1. Skolēnu autobusa izmantošana papildu mērķiem tiek veikta šādā kārtībā:
   1. iestāžu vai Administrācijas struktūrvienību vadītāji ne vēlāk kā 7 dienas pirms brauciena iesniedz Aģentūras direktoram iesniegumu (pielikums Nr.1), ja dome nav noteikusi citādi;
   2. Aģentūra izskata iesniegumu trīs darba dienu laikā un informē par to iesniedzēju. Pārvadājumu atsaka, ja:
      1. var tikt kavēta primārā mērķa izpilde;
      2. paredzētajā datumā ir saskaņots cits brauciens;
      3. nav ievērots 6.1. apakšpunktā noteiktais termiņš;
      4. skolēnu autobusam paredzētajā datumā tiek veikta tehniskā apkope;
      5. skolēnu autobusa vadītājs nepiekrīt virsstundu darbam.
2. Par skolēnu autobusa izmantošanu papildu mērķiem izlietotos finanšu līdzekļus (degviela, komandējuma nauda, skolēnu autobusa vadītāja atalgojums, u.tml.) uzskaita Aģentūra, kas reizi mēnesī izraksta rēķinu, pamatojoties uz rīkojumu par transporta pieteikumu.

*(Grozīti ar 2025. gada \_\_\_. maija noteikumiem Nr. \_\_)*

# IV. Noslēguma jautājums

1. Ar šo noteikumu spēkā stāšanos spēku zaudē Carnikavas novada domes 2022. gada 23. novembra noteikumi Nr. INA/2022/37 “Skolēnu autobusa izmantošanas kārtība”.

Pašvaldības domes priekšsēdētāja K. Miķelsone

Pielikums

Ādažu novada pašvaldības domes

2022. gada 23.novembra noteikumiem Nr. 37

Pašvaldības aģentūras

“Carnikavas komunālserviss” direktoram

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/Iesniedzēja iestāde/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/iestādes vadītāja vārds, uzvārds/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/telefons, e-pasts/

iesniegums

Lūdzu piešķirt skolēnu autobusu braucienam uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/pamatojums/

Galamērķa adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izbraukšanas dati \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/datums, plkst./

Izbraukšanas vieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Maršruts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasažieru skaits \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasažieru kategorija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plānotais atgriešanās laiks \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Par braucienu atbildīgā persona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/vārds, uzvārds, tel. Nr./

Piezīmes:

1. Transporta pieteikums jāiesniedz Aģentūrā vai elektroniski [komunalserviss@carnikava.lv](mailto:komunalserviss@carnikava.lv) ne vēlāk kā 7 (septiņas) dienas pirms brauciena.
2. Atbilde tiks sniegta uz iesniegumā norādīto e-pastu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/paraksts/ /datums/